标题：1291年
历史纪年
公元1291年，元朝至元二十八年
通鉴记载
世祖圣德神功文武皇帝至元二十八年（辛卯，一二九一年）
春，正月，壬寅，太白、荧惑、镇星聚于奎。
帝尝问赵孟頫以叶李、留梦炎优劣，孟頫对曰：“梦炎，臣之父执，其人厚重，笃于自信，好谋而能断，有大臣器。叶李所读之书，臣皆读之，其所知所能，臣皆知之能之。”帝曰：“汝以梦炎贤于李耶？梦炎在宋为状元，位至丞相，当贾似道误国罔上，梦炎依阿取容。李布衣，乃伏阙上书，是贤于梦炎也。汝以梦炎父友，不敢斥言其非，可贼诗讥之。”孟頫所贼，有“往事已非那可说，且将忠直报皇元”之句，帝叹赏。而梦炎衔之终身。
孟頫退，谓奉御彻尔曰：“上论贾似道误国，责留梦炎不言。僧格罪甚于似道而我等不言，他日何以辞其责！然我疏远之臣，言必不听。侍臣中，读书知义理，慷慨有大节，又为上所亲信，无逾公者。夫捐一旦之命，为万姓除残贼，仁者之事也，公必勉之！”公帝畋于柳林，彻尔至帝前，具陈僧格奸贪误国害民状，辞语激烈。帝怒，谓其毁诋大臣，命左右批其颊，血涌口鼻，委顿地上。少间，复呼而问之，辨愈力，且曰：“臣与僧格无仇，所以力数其罪而不顾身者，为国家计耳。苟畏圣怒而不复言，则奸臣何由除，民害何由息！且使陛下有拒谏之名，臣窃惧焉。”页特巴勒及额森特穆尔等，亦劾奏僧格专权黩货。时博果密出使，三遣人趣召之，至，觐于行殿，帝以问，博果密对曰：“僧格壅蔽聪明，紊乱政事，有言者即诬以它罪而杀之。今百姓失业，盗贼蜂起，召乱在旦夕，非亟诛之，恐为陛下忧。”自是言者益众，帝始决意诛之。
甲寅，虎入南城，翰林侍讲赵与{票灬}，疏言权臣专政之咎，退而家居待罪。
辛酉，罢江淮漕运司，并于海船万户府，由海道漕运。
免江淮贫民至元十二年至二十五年所逋田租二百九十七万六千馀石，及二十六年未输田租十三万石，钞千一百五十锭，丝五千四百斤，绵一千四百三十斤。
罢淘金提举司。
立江东、两浙都转运使司。
壬戌，尚书省右丞相僧格等罢。
二月，辛未，尚书省言：“大同仰食于官者七万人，岁用米八十万石。遣使覆验，不当给者万三千五百人，宜征还官。”从之。
癸酉，以陇西、四川总摄年札克真珠纳斯为诸路释教都总统。
改福建行省为宣慰司，隶江西行省。
诏：“行御史台勿听行省节度。”
云南行省言：“叙州乌蒙水路险恶，舟多破溺。宜自叶稍水站出陆，经中庆，又经盐井土老、必撒诸蛮，至叙州庆符，可治为驿路，凡立五站。”从之。
丙子，罢征理司，从鄂尔根萨里言也。诏下之日，百姓相庆。
以僧格党与，罢扬州路达噜噶齐索罗呼斯。
丁丑，以太子右詹事鄂勒哲为尚书右丞相，翰林学士承旨博果密平章政事。
帝欲相博果密，谓之曰：“朕过听僧格，致天下不安，今虽悔之已无及。朕识卿幼时，使从学，正欲备今日之用。”博果密曰：“朝廷勋旧齿爵居臣右者尚多，今不次用臣，无以服众。”帝曰：“然则孰可？”曰：“太子詹事鄂勒哲可。向者籍阿哈玛特家，其赂遗近臣，皆有簿籍，唯无鄂勒哲名；又尝言僧格为相，必败国事，今果如其言，是以知其可也。”帝以僧格蠹政恐未尽去，召江淮参政燕公楠赴阙。公楠极陈其害，请更张以固国本，帝悦，问孰可以为首相，对曰：“天下人望所属，莫若安图。”问其次，曰：“鄂勒哲可。”先是贺胜父仁杰，留守上都，不肯为僧格下，僧格欲阴中之，累数十奏，帝皆不听。僧格败，帝问胜：“孰可相者？”对曰：“天下公论皆属鄂勒哲。”
帝命元教宗师张留孙筮之，得《同人》之《豫》，留孙进曰：“《同人》，柔得位而进乎《乾》，君臣之合也；《豫》，利建侯，命相之事也；何吉如之！愿陛下勿疑。”及拜鄂勒哲，天下果以为得贤相。
帝命胜参知政事。
壬午，帝谕御史大夫伊啰勒曰：“屡闻僧格沮抑台纲，杜言者之口，又尝捶挞御史，其所罪者何罪，当与辨之。”僧格等持御史李渠等已刷文卷至，令侍御史杜思敬等勘验，辨论往复数四，僧格等辞屈。
明日，帝如上都，驻跸土口，复召御史台暨中书、尚书两省官辨论。尚书省执卷上言：“前浙西按察使勒济因监烧钞，受赃至千锭，尝檄台征之，二年不报。”思敬曰：“文之次第尽在卷中，令尚书省拆卷持对，其弊可见。及抱卷至，思敬曰：“用?朱印以封纸缝者，防欺弊也。若辈为宰相，乃折卷破印与人辨，是教吏为奸，当治其罪。”帝是之，责御史台曰：“僧格为恶始终四年，其奸赃暴着非一，汝台臣难云不知；知而不劾，自当何罪？”思敬等对曰：“夺官追俸，惟上所裁。”数日不决，伊啰勒奏台臣久任者当斥罢，新者存之，帝曰：“然。”
癸未，帝如上都。
甲申，命江淮行省钩考锡布鼎所总詹事院江南钱谷。
乙酉，立江淮、湖广、江西、四川行枢密院；江淮治广德军，湖广治岳州，江西治汀州，四川治嘉定。
丙戌，诏：“改提刑按察司为肃政廉访司，每道仍设官八员，除二使留司以总制一道，馀六人分临所部。如民事、钱谷、官吏奸弊，一切委之。俟岁终，省、台遣官考其功效。”
初，何荣祖为参知政事，僧格急于理算钱谷，人受其害，荣祖数请罢之，帝不从，屡恳请不已，乃稍缓之。而畿内民苦尤甚，荣祖每以为言，同僚曰：“上既为免诸路，惟未及京畿，可少止，勿言也。”荣祖执愈坚，至于忤旨不少屈，竟不署其牍。未逾月而害民之弊皆闻，帝乃思荣祖言，召问所宜，荣祖请于岁终立局考校，人以为便，立为常式，诏赐钞万一千贯。荣祖条中外百官规程，欲矫时弊，僧格抑不为通。荣祖既与之异议，乃以病告，特授集贤大学士，至是起为右丞。
诏江淮行省遣蒙古军五百、汉兵千人从皇子镇南王镇扬州。
执河间都转运使张庸，仍遣官钩考其事。
丁亥，营建宫城南面周庐，以居宿卫之士。
诏逮湖广省平章约苏穆尔诣京师。戊子，籍其家赀，金凡四千两。约苏穆尔，僧格之妻党也，钩考日急，恣为不法。永州判官乌克逊泽叹曰：“民不堪命矣！”即自上计行省。约苏穆尔怒曰：“郡国钱粮，无不增羡，永州何独不然？此直孙府判倚其才辨慢我，亟拘系之！”欲置之死，至是始得释。
辛卯，封诸王特穆尔布哈为肃远王。
壬辰，雨坏太庙第一室，奉迁神主别殿。
癸巳，命彻尔率卫士三百人籍僧格家，得珍宝如内藏之半。鄂尔根萨里以连坐，亦籍其赀，帝问之曰：“僧格为政如此，何故无一言？”对曰：“臣未尝不言，顾言不用耳。”
时尚书省臣多以罪罢，帝欲使赵孟頫与闻中书政事，孟頫固辞。帝令出入宫门无禁，每见，必从容语及治道，多所裨益。孟頫自念久在帝侧，必为人所忌，力请补外，出同知济南路总管府事。
丁酉，诏加岳渎、四海封号，各遣官致告。
三月，己亥朔，僧格妻弟巴济扣，为燕南宣慰使，以受赂积赃伏诛。
仆《僧格辅政碑》。
提点太医院事许扆，与丞相安图善，国政多所赞益，僧格忌之，数谮于帝，帝不之信。僧格败，系于左掖门，帝命扆往唾其面，辞不可。帝称其仁厚，赐以白玉带，且谕之曰：“以汝明洁无瑕，有类此玉，故以赐汝。”扆，集贤大学士国桢子也。赐名和尔果斯。
乙卯，纳颜所属伊乌纳尔等同女真兵五百人，追杀内附民千馀人，遣塔哈率众平之。
辛酉，发侍卫兵，营紫檀殿。
壬戌，以甘肃行者右丞崔彧为中书右丞。
杭州、平江等五路饥，发粟赈之；仍弛湖泊捕鱼之禁。溧阳、太平、徽州、广德、镇江五路亦饥，赈之如杭州等路。武平路饥，百姓困于盗贼、军旅，免其去年田租，凡州、郡田尝被灾者，悉免其租，不被灾者免十之五。
江淮豪家多行赂权贵，为府县卒史，以庇门户，遇有差赋，惟及贫民，诏江淮行省严禁之。
夏，四月，乙未，徙湖广行枢密院治鄂州。
五月，戊戌，逮嘉木扬喇勒智下狱。
初，嘉木扬喇勒智重赂僧格，发宋陵墓，戕虐人命，私庇平民不输赋者二万三千户，田土称是，受美女宝物之献，藏匿未露者尤多。至是坐侵盗官物，治之，籍其妻孥田亩。
徙江淮行省枢密院治建康。
甲辰，中书省臣敏珠尔卜丹、崔彧言：“僧格当国四年，中外诸官，鲜有不以贿而得者，其昆弟、故旧、妻族，皆授要官美地，唯以欺蔽九重、朘削百姓为事。宜令两省严加考核，凡入其党者，汰逐之。基出使之臣及按察司官受赇者，论如律，仍追宣敕，除名为民。”又言：“僧格所设衙门，其闲冗不急之官，徒费禄食，宜令百司集议汰罢。自今调官宜如旧制，避其籍贯，庶不害公。又，大都高赀户，多为增格等所容庇，凡百徭役，止令贫民当之，今后徭役宜皆均输，有敢以贿求人容庇者，罪之。又，军站诸户，每岁官吏非名取索，赋税倍蓰，民多流移，请非奉旨及省部文字，敢私敛民及役军匠，论如法。又，呼都呼那颜籍户之后，各投下毋擅招集，太宗既行之。江南民为籍已定，请依太宗所行为是。”帝皆从之。
约苏穆尔在湖广时，正月朔日，百官会行省，朝服以俟，约苏穆尔召至其家受贺毕，方诣省望阙贺如常仪。又阴召卜者，有不轨言。及是逮至京师，中书列其罪以闻，凡数十事。帝命械至湖广戮之。
辛亥，诏以僧格罪恶，下狱按问。
以太原、杭州饥，免今岁田租。
刘因既去，复以集贤学士征，因以疾辞，且上书宰相，乞曲为保全。帝闻之曰：“古有所谓不召之臣，其斯人之徒与！”遂不强致之。
罢江南六提举司岁输木绵。
巩昌旧惟总帅府，僧格特升为宣慰司，以其弟达玛喇塔斯为使，僧格败，惧诛，自杀。敕复为总帅府。
减中外冗官三十七员。
宫城中建葡萄酒室及女工室。
癸丑，罢尚书省，右丞相鄂勒哲以下，并改入中书。
增置户部司计、工部司程，秩正七品。
乙卯，以政事悉委中书，仍布告中外。
丁巳，建白塔二，各高一丈一尺，以居咒师。
元初未有法守，百司断理狱讼，循用《金律》，颇伤严刻。右丞何荣祖世业吏，而荣祖尤所通习，始以公规、治民、御盗、理财等十事辑为一书，名曰《至元新格》，至是奏颁行之。
僧格尝以刘秉忠无子，收其田土。其妻窦氏，言秉忠尝鞠从子兰章为嗣，敕以地百顷还之。
己未，以们达瞻复为御史大夫，行御史台事。
高丽国王王暙，乞以其子謜为世子。诏立謜为高丽王世子，授特进、上柱国，赐银印。
六月，丁丑朔，禁蒙古人往回回地为商贾者。
乙酉，益江淮行院兵二万，击郴州、桂阳、宝庆、武冈四路盗贼。
丙戌，宣谕江淮民，恃嘉木扬喇勒智力不输租者，依例征输。
秋，七月，丙申朔，云南省参政齐喇言：“建都地多产金，可置冶，令旁近民炼之以输官。”从之。
庚子，徙江西行枢密院治赣州。
叶李与僧格同事，莫能有所匡正，僧格败，事颇连及同列。久之，李独以疾得请南还。戊申，扬州路学正李淦上书言：“叶李本一黥徒，受皇帝简知，千载一遇，而才近天光，即以举僧格为第一事。禁近侍言事，以非罪杀参政郭佑、杨居宽，迫御史中丞刘宣自裁，锢治书侍御史陈天祥，罢御史大夫们达瞻、侍御史程文海，杖监察御史；变钞法，拘学粮，征军官俸，减兵士粮，立行司农司、木绵提举司，增盐酒醋税课，官民皆受其祸。尤可痛者，约苏穆尔祸湖广，锡布鼎祸江淮，灭贵里祸福建；又大钩考钱粮，民怨而盗发，天怒而地震，水灾洊至。人皆知僧格用群小之罪，而不知叶李举僧格之罪，宜斩李以谢天下。”
书闻，帝矍然曰：“叶李廉介刚直，朕所素知，宁有是耶？”有旨，驿召淦诣京师。
中书右丞崔彧迁御史中丞，言：“太医院使刘岳臣，尝仕宋，练达政事，请以为翰林学士，俾议朝政。”又言：“行御史台言，建宁路总管马谋，因捕盗延及平民，搒掠多至死者；又俘取人财，迫通处女，受民财积百五十锭。狱未具，会赦。马谋以非罪杀人，不在原例，宜令行台诘问定罪。”又言：“昔行台监察御史周祚，劾尚书省官蒙古岱、嘉珲迪、纳苏喇鼎默埒奸赃，纳苏喇鼎默埒反诬祚以罪，遣人告僧格，僧格暧昧以闻，流祚于北地，妻子家财并没入官。祚至和林，遇乱走还京师，僧格又遣诣云南理算钱谷以赎其罪。今自云南回，臣与省臣阅其伏词，为罪甚微，宜复其妻子。”帝皆从之。
敕：“江南重囚，依旧制奏闻处决。
庚戌，湖广行省平章政事史格卒。格在湖广，与约苏穆尔共事最久。约苏穆尔恃有奥援，怒詈同列，辨诈鸷刻，势张甚，以格受帝知，不以言色侵之。格数有匡正，虽不能尽行，然宽免者甚众。约苏穆尔败而格已卒，湖广人追念之。
丁巳，僧格伏诛。临刑，吏犹以鄂尔根萨里为问，僧格曰：“我惟不用其言，故致于败，彼何与焉！”帝益信其无罪，诏还所籍财产，仍遣张九思赐以金帛，辞不受。
初，哈都作乱，其民来归者七十馀万，散居云、朔间，僧格议徙之内地就食。尚书左丞马绍持不可，僧格怒曰：“马左丞爱惜汉人，欲令馁死此辈耶？”绍徐曰：“南土地燠，北人居之，虑生疾疫。若恐馁死，曷若计口给羊马之资，俾还本土，则未归者孰不欣慕！言有异同，丞相何以怒为！宜取圣裁。”乃如绍言以闻，帝曰：“马秀才所言是也。”僧格集诸路总管三十人，导之入见，欲以趣办财赋之多寡为殿最，帝曰：“财赋办集，非民力困竭必不能。然朕之府库，岂少此哉！”僧格议增盐课，绍力争山东课不可增；又议增赋，绍曰：：“苟不节浮费，虽重敛数倍，亦不足也。”事遂寝。
都城种苜蓿地分给居民，权势因取为己有。以一区授绍，绍独不取，僧格欲奏请赐绍，绍辞曰：“绍以非才居政府，恒忧不能塞责，讵敢邀非分之福以速罪戾！”僧格败，迹其所尝行赂者，索籍阅之，独无绍名，帝曰：“马左丞忠洁可尚，其复旧职。”改中书左丞。
募民耕江南旷土，户不过五顷，官授之券，俾为永业，三年征租。
遣翰萨总兵讨平江南盗贼。
己未，罢淘金提举司。江淮人匠提举司凡五，以其事并隶有司。
雨坏都城，发兵二万人筑之。
八月，乙丑朔，平阳地震，坏民庐舍万馀。
己巳，置中书省检校二员，考核户、工部文案疏缓者。
乙酉，麻苏呼阿萨尔乘传诣云南捕黑虎。
戊子，以婺州水，免田租。
九月，辛丑，命平章政事敏珠尔卜丹商议中书省事，以咱希鲁鼎为平章政事。
乙巳，景州、河间等县霖雨害稼，免田租五万六千馀石。
丙午，立行宣政院，治杭州。
辛亥，安南国王陈日烜，遣使上表贡方物，且谢不朝之罪。
壬子，遣使诏谕璢求。
璢求在闽海之东，地小而险，汉、唐以来不通中国，海船副万户杨祥请以兵往伐之。既而闽人吴志斗，自言熟知海道，先招谕之，不从然后用兵未晚；乃以祥充宣抚使，阮鉴兵部员外郎，志斗礼部员外郎，往招谕之。明年，祥等不得达而还，志斗卒于行。初，志斗尝斥祥诞妄要功，人疑为祥所杀，诏福建行省按问，会赦，不竟其事。
戊午，徙四川行枢密院治成都。
辛酉，免大都今岁田租；保定、河间、平滦三路大水，被灾者全免，收成者半之。
命尚衣局织无缝衣。
冬，十月，己巳，修太庙在真定倾坏者。
壬申，以前缅中行省平章舒苏德济为中书平章政事。
癸酉，江淮行省言盐课不足，由私鬻者多，请付兵五千巡捕，从之。
塔喇海、张呼逊等，并坐理算钱谷受赃，论诛。
癸未，高丽国饥，给米二十万斛。
罢各处行枢密院事入行省。
行院既置，分兵、民为二，奸人植党自蔽。湖广省平章哈喇哈斯入觐，极陈其不便，帝为罢之。因问曰：“风宪之职，人多言其挠吏治，信乎？”对曰：“朝廷设此以纠奸慝，贪吏疾之，妄为谤耳。”帝然其言。
己丑，敕没入嘉木扬喇勒智、锡布鼎、乌纳尔妻，并遣诣京师。
癸巳，以武平路总管张立道为礼部尚书，使安南。帝怒安南不已，欲再伐之，适陈日烜死，子日燇袭位，博果密曰：“彼山海小夷，以天威临之，宁不震惧！兽穷则噬，势使之然。今若遣使谕之，彼宜无不奉命。”帝从之，以立道尝使安南有功，复使往，征其王入朝。
免卫辉种仙茅户徭役。
从辽阳行省言，以纳颜、哈坦相继叛，给蒙古人内附者及开元、南京、硕达勒达等三万人牛畜、田器。
诏严益都、般阳、泰安、宁海、东平、济宁畋猎之禁，犯者没其家赀之半。
十一月，壬寅，诏：“回回以答纳珠充献及求售者，还之，留其值以济贫者。”
朱清、张?宣请并四府为都漕运万户府二，诏即以清、?宣二人掌其事；其属有千户、百户等官，分为各翼，以督岁运。罢海道运粮镇抚司。
乙卯，监察御史言：“锡布鼎、纳苏喇鼎默埒、乌纳尔、王巨济、嘉木扬喇勒智、锡迪嘉珲迪，皆僧格党与，受赃肆虐，使江淮之民愁怨载路，今或系狱，或释之，臣下所未能喻。”帝曰：“僧格已诛，纳苏喇鼎默埒在狱，唯锡布鼎朕姑释之耳。
谕中书议增中外官吏俸。
十二月，乙丑，复都水监。
时有言滦河自永平挽舟，逾山而上可至开平，有言卢沟自麻峪可至寻麻林，朝廷遣河渠司副使郭守敬相视，滦河既不可行，卢沟舟亦不通。守敬因陈水利十有一事：其一，“大都运粮河，不用一亩泉旧源，别引北山白浮泉。水自昌平西折而南，经瓮山泊，自西水门入城，环汇于积水潭，复东折而南，出南水门，合入旧运粮河；每十里置一闸，比至通州，凡为闸七。距闸里许，上重置斗门，互为提阏，以过舟止水。”帝览奏喜曰：“当速行之。”于是复置都水监，俾守敬领之，以来春兴役。帝命丞相以下皆亲备锸倡工，待守敬指授而后行事。
丁卯，以大都饥，下其价粜米赈之。
己巳，宣政院言：“宋全太后、瀛国公母子已为僧、尼，有地三百六十顷，乞如例免征其租。”从之。
辛未，御史台言：“钩考钱谷，自中统初至今，逾三十年，更阿哈玛特、僧格当国，设法已极，而其馀党公取贿赂，民不堪命，不如罢之。”诏拟议以闻。
壬申，立河南江北行中书省，治汴梁。
中书省言：“江南在宋时，其徭役之名七十有馀，归附后一切未征。今诸王岁赐、官吏俸禄多不给，宜令江南依宋时诸名征赋尽输之。”何荣祖言：“宜召各省官任钱谷者诣京师，集议科取之法以闻。”从之。
甲戌，罢钩考钱谷。敕：“应昔年逋欠钱谷文卷，聚置一室，非朕命而视之者有罪。仍布告中外。”
庚辰，江北州郡割隶河南江北行中书省，改江淮行省为江浙等处行中书省，治杭州。
丙戌，八番洞官吴金叔等以所部二百五十寨内附，诣阙贡方物。
戊子，诏释天下囚非杀人抵罪者。
辛卯，浚运粮河，筑堤防。
是岁，宣政院上天下寺宇四万二千三百一十八区，僧尼二十一万三千一百四十八人。
辽阳饥，翰林学士承旨唐仁祖，奉诏偕近侍苏格、左丞实都往赈。实都欲如户籍口数大小给之，仁祖曰：“不可，昔籍之小口，今已大矣，可均以大口给之。”实都曰：’若要善名而陷我于恶耶？”仁祖笑曰：“吾二人善恶，众已的知，岂至是而始要名哉！我知为国恤民而已。”卒以大口给之。
历史大事
确定行省制
至元二十八年（1291）五月，忽必烈下令罢尚书省，右丞相以下皆改入中书省，其行尚书省改为行中书省，简称行省。行省制，即在中央设中书省，总理全国政务。枢密院掌管军事，御史台负责监察；在地方上设行中书省（即行省）。行省设丞相一人，掌管全省军政大事。行省下设路、府、州、县。元朝在全国共设10个行省，即岭北、辽阳、河南、陕西、四川、甘肃、云南、江浙、江西、湖广。至于山东、山西、河北和内蒙古等地则称为"腹里"，作为中央特区，由中书省直辖。行省制的确立，从政治上巩固了国家统一，使中央集权在行政体制上得到保证。这是中国政治制度史上的一项重大变革，对后世有巨大的影响。
马可·波罗客居中国十七年
马可·波罗，威尼斯商人尼柯罗·波罗之于。至元八年（1271），马可波罗与其父、叔偕二教士携带教皇格雷戈里十世致忽必烈信启程东行，途中二教士畏难返回。马可等三人取道伊利汗国境，沿古丝绸之路，进入可失哈耳 （今新疆喀什），再经斡端（今新疆和田）、沙州（今甘肃敦煌西），甘州（今甘肃张掖）、凉州（今甘肃武威）、宁夏（今宁夏银川）、天德军（今内蒙古呼和浩特东白塔），于十二年（1275）抵达上都（今内蒙古正蓝旗东）。马可·波罗聪明，善辞令，深得忽必烈宠信，客居中国达十七年。此间，他曾多次奉命出使各地，游历了陕西、四川、云南、河南、江浙等行省数十城，自称还奉命治理扬州三年。至元二十八年（1291），获准返国，与忽必烈所遣护送伊利汗新后之使同行。他们从泉州（今福建泉州）启程，沿海上西行，经两年时间始达伊利汗国，然后继续西行，于成宗元贞元年 （1295）抵威尼斯。马可·波罗后来将其东游经历写成《马可波罗行记》，轰动欧洲。
杨琏真加掘宋陵寝
杨琏真加，唐兀氏，“西僧”。至元十四年（1277），出任江南释教都总统，后改江淮释教都总统，掌江南佛教。在任凡十四年，依仗忽必烈的宠信，联络权臣桑哥，“怙势恣睢，日新月盛，气焰熏灼，延于四方，为害不可胜言”。先后发掘南宋诸帝在钱塘、绍兴的陵寝及宋大臣墓，获取金银宝器，毁宋宫室，戕杀平民；受人献美女宝物无算。所攘夺财物共计金一千七百两、银六千八百两、玉带九、玉器一百一十一、杂宝贝一百五十二、大珠五十两、钞十一万六千二百锭、田二各三百亩。至元二十八年（1291），桑哥伏诛，杨琏真加亦被削职问罪，廷臣乞处以死刑，世祖不允。次年三月，忽必烈下诏发还杨琏真加被没收的土田、人口。
何荣祖编《至元新格》奏准颁行
至元八年 （1271）十一月，世祖下令禁行金“泰和律”，并着手草拟新的律令。十二月，监察御史魏初上奏，请将史天泽、姚枢等人修成的《大元新律》经过增删后，颁行天下，未果。在以后的整个世祖一朝，修订律令的工作一直都在进行，忽必烈曾多次“令老臣通法律者，参酌古今，从新定制”，但都没有成功，只有在何荣祖奉命编纂《至元新格》于至元二十八年（1291）五月奏准颁行后，元朝才有了自己的第一部法典。《至元新格》以世祖朝所颁行的各种法规为依据，将它们按一般法典所通行的格式、体裁重新撰写，并加以系统分类，编次成书。全书共分为公规、选格、治民、理财、赋役、课程、仓库、造作、御盗、察狱十目；每目之下又分列十数条款。全书文字总共才数千言，内容涉及行政、民法、财政等方面，几乎没有涉及刑法，显得比较单薄，不全面，故仍未从根才上解决元代“法无定制”的问题。五月，世祖准其奏，下令颁行全国。此书现已佚失，内容散见于《通制条格》、《元典著》及《永乐大典》诸书中。